b"\n_START_ARTICLE_\nRosa de Jamaica\n_START_SECTION_\nDistribuci\xc3\xb3 mundial i al principat\n_START_PARAGRAPH_\nAquesta planta \xc3\xa9s origin\xc3\xa0ria de l'\xc3\x80frica tropical des d'Egipte i Sudan fins al Senegal, encara que degut a les seves propietats medicinals, es cultiva amb \xc3\xa8xit al centre i sud d'Am\xc3\xa8rica i en el sud-est asi\xc3\xa0tic, incl\xc3\xb2s el sud de la Xina.\n_START_SECTION_\nH\xc3\xa0bitat\n_START_PARAGRAPH_\nEs tracta d'una planta molt sensible al fred, ja que on millor sobreviu \xc3\xa9s a zones tropicals i subtropicals a uns 900 metres per sobre del nivell del mar amb precipitacions de 182\xc2\xa0cm durant la seva etapa de creixement. A les zones d'escasses precipitacions, el reg d\xc3\xb3na bons resultats. Pot cr\xc3\xa9ixer en cultius durant l'estiu a regions de clima temperat.\n_START_SECTION_\nPlanta\n_START_PARAGRAPH_\n\xc3\x89s una planta herb\xc3\xa0cia anual o perenne que pot arribar a 2-2,5 metres d'al\xc3\xa7ada, llenyosa en la base.\n_START_SECTION_\nPart utilitzada\n_START_PARAGRAPH_\nEl calze: es recull quan arriba a una tonalitat granatosa i es deixa assecar per al seu \xc3\xbas com a infusi\xc3\xb3.\n_START_SECTION_\nUsos medicinals\n_START_PARAGRAPH_\nSe li atribueixen diferents propietats di\xc3\xbcr\xc3\xa8tiques: alleujament de la hipertensi\xc3\xb3 arterial i laxant. A m\xc3\xa9s a m\xc3\xa9s contribueix en la reducci\xc3\xb3 dels nivells de colesterol i de triglic\xc3\xa8rids en la sang i disminueix els dip\xc3\xb2sits de colesterol en les parets de les art\xc3\xa8ries, ja que l'extracte aqu\xc3\xb3s de la flor de Jamaica pot ser d'utilitat en la prevenci\xc3\xb3 i fins i tot en el tractament de les malalties cardiovasculars.\n_START_SECTION_\nAccions farmacol\xc3\xb2giques/Propietats\n_START_PARAGRAPH_\nLa rosa de Jamaica presenta un efecte laxant osm\xc3\xb2tic per part dels \xc3\xa0cids org\xc3\xa0nics. Aquests compostos presenten una absorci\xc3\xb3 intestinal molt escassa, la qual cosa fa que es quedin a la llum intestinal, afavorint el pas d'aigua des de l'intest\xc3\xad. Aquest efecte laxant osm\xc3\xb2tic pot veure's augmentat amb un efecte laxant mec\xc3\xa0nic per part dels muc\xc3\xadlags i de la pectina. En contacte amb l'aigua, el muc\xc3\xadlag i les pectines formen un gel visc\xc3\xb3s i volumin\xc3\xb3s que incrementa el volum de les femtes, que a m\xc3\xa9s a m\xc3\xa9s romanen toves, i promou el peristaltisme._NEWLINE_Pel que fa a l'efecte antihipertensiu, s'ha comprovat que \xc3\xa9s capa\xc3\xa7 de disminuir la pressi\xc3\xb3 arterial augmentada. El seu mecanisme d'acci\xc3\xb3 \xc3\xa9s desconegut. _NEWLINE_La modificaci\xc3\xb3, per oxidaci\xc3\xb3, del colesterol LDL ha estat implicada en els processos que condueixen a l'arteriosclerosi, ja que el colesterol LDL cont\xc3\xa9 diversos antioxidants que el protegeixen d'aquesta no desitjada oxidaci\xc3\xb3. Si aquests antioxidants s\xc3\xb3n consumits, el colesterol s'oxida i es converteix en t\xc3\xb2xic per a les c\xc3\xa8l\xc2\xb7lules macr\xc3\xb2fagues i endotelials, ja que condueixen a l'acumulaci\xc3\xb3 intracel\xc2\xb7lular del colesterol. La rosa de Jamaica ajuda a evitar que aquests antioxidants siguin consumits.\n_START_SECTION_\nIndicacions\n_START_PARAGRAPH_\nAquesta planta s'utilitza en cas d'estrenyiment, falta de gana, hipertensi\xc3\xb3, gastroenteritis, refredat, espasmes gastrointestinals, insomni, ansietat, fragilitat capil\xc2\xb7lar, varius i hemorroides.\n_START_SECTION_\nContraindicacions\n_START_PARAGRAPH_\nHipersensibilitat a qualsevol component de la planta.\n_START_SECTION_\nPrecaucions\n_START_PARAGRAPH_\nS'ha de tenir en compte el contingut alcoh\xc3\xb2lic de l'extracte fluid i de la tintura."